
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/25-003/300
URBROJ: 251-13-11-16/002-25-3
Zagreb, 3. veljače 2025.


Z A P I S N I K

s 47. sjednice Vijeća Mjesnog odbora „Nikola Tesla“ održane 3. veljače 2025. u 17.30 sati, u prostorijama Mjesnog odbora „Nikola Tesla“, Ozaljska ulica 16.

Prisutni članovi Vijeća: Margareta Čotić, Vanja Spirin, Hrvoje Vraneš, Luka Kamenečki, Ivana Zovko
Odsutni članovi Vijeća: Dario Dedić, Ivan Žanić

Predsjednica Vijeća Mjesnog odbora „Nikola Tesla“ Margareta Čotić otvara sjednicu, pozdravlja sve prisutne te utvrđuje da je na sjednici prisutno 5 od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 46. sjednice te konstatira da je Zapisnik  prihvaćen JEDNOGLASNO.

Predsjednica predlaže dopunu dnevnog reda točkama:

· Prijedlog zaključka o postavljanju uspornika u Bosiljevskoj ulici
· Prijedlog zaključka o slanju požurnice po točki 4. „Vijeće Mjesnog odbora „Nikola Tesla“ predlaže komisijski očevid radi uspostavljanja   najboljih mjera smirivanja motornog prometa na području Okićke ulice, Zvečajske ulice i Kostelske ulice“ izglasanoj 15. srpnja 2021. godine.

Predsjednica daje na glasanje prijedlog dopune dnevnog reda i konstatira da je dopuna prihvaćena JEDNOGLASNO.

Predsjednica predlaže 
DNEVNI RED

1. Prijedlog zaključka za asfalterski program Plana malih komunalnih akcija za 2025.
2. Prijedlog zaključka o postavljanju uspornika u Bosiljevskoj ulici
3. Prijedlog zaključka o slanju požurnice po točki 4. „Vijeće Mjesnog odbora „Nikola Tesla“ predlaže komisijski očevid radi uspostavljanja   najboljih mjera smirivanja motornog prometa na području Okićke ulice, Zvečajske ulice i Kostelske ulice“ izglasanoj 15. srpnja 2021. godine
4. Aktualna problematika
5. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog zaključka za asfalterski program Plana malih komunalnih akcija za 2025.

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu te daje prijedlog odluke na glasanje.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

1. Vijeće Mjesnog odbora „Nikola Tesla“ predlaže za asfalterski program Plana malih komunalnih akcija Mjesnog odbora „Nikola Tesla“ za 2025.:
1. Novigradska ulica
2. Bosiljevska ulica
3. Gredička ulica
4. Kunagorska ulica.
1. Sastavni dio ovog Zaključka je obrazloženje.
1. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Iako Vijeće smatra da obnova asfalta treba ići na više ulica na području mjesnog odbora, navedene ulice su najviše oštećene pa iste zauzimaju prioritet. U slučaju da nema dovoljno novaca za sve navedene ulice – Vijeće traži svakako obnovu Novigradske ulice, pa ukoliko se u međuvremenu namaknu sredstva (primjerice iz susjednih mjesnih odbora), postoji lista prioriteta.

Ad 2. Prijedlog zaključka o postavljanju uspornika u Bosiljevskoj ulici
 
Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

1. Vijeće Mjesnog odbora „Nikola Tesla“ traži postavljanje uspornika u Bosiljevskoj ulici.
2. Sastavni dio ovog Zaključka je obrazloženje.
3. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Po opetovanom pitanju građana u vezi postavljanja uspornika u Bosiljevskoj ulici, ovo Vijeće još uvijek nije dobilo odgovor o nadležnosti postavljanja uspornika. Po saznanju Vijeća, samo MUP može dozvoliti promjenu/postavljanje infrastrukture (u ovom slučaju uspornika), te Vijeće, iako svjesno da je Bosiljevska ulica već pod zonom smirenog prometa, traži postavljanje uspornika iz razloga što se ne poštuju ograničenja brzine.
Također, ovo Vijeće traži od prometnih redara i ostalih nadležnih službi češće kontrole u Bosiljevskoj ulici kako se ne bi kršila zona smirenog prometa. MUP je u mailu naslova „Odgovor PUZ 1/13678-24“ od 15.10.2024. prebacio svoju nadležnost na Gradske urede i pozvao se na dopise iz 2023. i 2024. godine koje ovo Vijeće (unatoč traženju u više navrata do današnjeg dana nije primilo). Stoga ovo Vijeće, temeljem navedenog i traženja građana, traži postavljanje uspornika u Bosiljevskoj ulici gdje će struka odrediti lokacije za postavljanje uspornika.

Ad 3. Prijedlog zaključka o slanju požurnice po točki 4. „Vijeće Mjesnog odbora „Nikola Tesla“ predlaže komisijski očevid radi uspostavljanja   najboljih mjera smirivanja motornog prometa na području Okićke ulice, Zvečajske ulice i Kostelske ulice“ izglasanoj 15. srpnja 2021. godine

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 

Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

1. Vijeće Mjesnog odbora „Nikola Tesla“ traži traži što hitnije usporenje Zvečajske ulice.
2. Sastavni dio ovog Zaključka je obrazloženje.
3. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Ovo je Vijeće još u srpnju 2021. godine tražilo usporenje sa sljedećim obrazloženjem: „Budući da se navedene ulice koriste kao alternativni put izbjegavanja gužvi na Ozaljskoj ulici, Selskoj cesti i Vukovarskoj ulici, ujutro i u poslijepodnevnim satima, kada je i najviše djece na putu u škole/vrtiće/kućama, a vozila se ne pridržavaju ni sadašnjih ograničenja, smatramo da je osim smanjenja ograničenja brzine uspostavom „Zone 30“, odnosno zone smirenog prometa u rezidencijalnim ulicama, potrebno uspostaviti i dodatne mjere smirivanja motornog prometa kako bi se izbjegle moguće tragedije“. 
Do danas ulice nisu usporene, iako po pitanju Kostelske ulice ovo Vijeće ima saznanja da će se prilikom obnove usporiti uspornicima (obnova čeka postavljanje magistralnog cjevovoda), Okićka ulica je obnovljena i ima uzdignute nogostupe pa je donekle sigurnija, dok je stanje na Zvečajskoj ulici, gdje je nogostup odvojen samo kanalicom za odvodnju, dodatno pogoršano parkiranjem vozila na tim nogostupima (najviše od Januševečke ulice do Golubovečke ulice, zatim od Okićke ulice do Lipovečke ulice i zadnje kod Gredičke ulice gdje se radi parkiranih vozila ne može približiti pješačkom prijelazu i gdje se od automobila ne mogu uočiti djeca koja pokušavaju prijeći Zvečajsku ulicu na tom prijelazu) čime su pješaci primorani izaći na kolnik gdje auti, unatoč znakovima ograničenja brzine, unutar cijelog područja mjesnog odbora na „zonu 30“, voze brzinama od 60 km/h ili većim. 
Stoga ovo Vijeće što hitnije moli postupanje nadležnih institucija kako bi se usporila Zvečajska ulica i kako bi se omogućili sigurniji uvjeti za najugroženiju skupnu – pješake koju većinom čine djeca. U međuvremenu, Vijeće traži akciju redara po pitanju zaustavljanja vozila koja voze neprilagođenom brzinom i opominjanja vozila koja se parkiraju na nogostupima duž Zvečajske ulice.

Ad 4. Aktualna problematika

Vijeće je raspravljalo o problemu očuvanja „vanjskog školskog“ igrališta pored Osnovne škole Augusta Šenoe. Postavilo se pitanje, a vezano je za mail ljutitih građana, kako bi izgradnja dvorane Športske gimnazije uvela dodatni kaos po pitanju prometa i parkinga u zatvoren kvart, kao i dodatni otpor građana, koji ionako stanje u kvartu po pitanju prometa i parkiranja smatraju katastrofalnim.
Dodatni problem vezan za spomenuto igralište - još uvijek nije postavljena rasvjeta koju su građani čekali, a bila im je obećavana godinu dana pa im nije jasno zašto se toliko čeka.
Drugo pitanje je očuvanje Z1 površine kod ENT poduzeća koju isto koristi kao privatni ograđeni parking, za koji Vijeće također smatra da bi trebalo biti na listi prioriteta gradskih ureda kako bi se isto ili vratilo na korištenje građanima ili barem uprihodilo po pitanju naplete parkiranja.
Po oba pitanja su poslani podsjetnici mailom, no do dana održavanja sjednice odgovora nije bilo.
Također se raspravljalo o događanjima na školskom odboru osnovne škole Augusta Šenoe gdje je došlo do zapošljavanja novog tajnika i nastavnika, kao i zamjene radnih mjesta te postavljanja kamera koje će, nadamo se smanjiti vandalizam na području škole i povećati sigurnost.

Ad 5. 	Pitanja, prijedlozi i obavijesti

Raspravljalo se i o primljenim mailovima i ostvarenom u zadnjih mjesec dana:
1. Fw: Zaključak Vijeća Mjesnog odbora "Nikola Tesla", dostavlja se
2. Postanite partner i podržite razvoj mladih sportaša
3. Suradnja u razvoju softverskih rješenja – DotSoft
4. Izvanredno korištnje prostora za vikend 25.01.2025. za za skupštinu kluba Ronilački klub Agramsub-Zagreb
5. Zamolba za obilježavanje pješačkih prijelaza i postavljanje uspornika
6. Jednokratno korištenje prostora
7. zorkovačka - put do vrtića/škole - prometna regulacija
8. FW: Problemi na području MO
9. Odgovor PUZ 1/13678-24


Sjednica je završila u 18:05 sati.
                                                                                     

                      Sastavila:                   						Predsjednica
	   Margareta Čotić                                                                             Vijeća Mjesnog odbora                                                             
                                                                                                     		           „Nikola Tesla“
                                                                                                               	                             
[bookmark: _GoBack]                                                                                                                           Margareta Čotić, v.r.






































Prilog: izvješće o glasanju
	
Izvješće o glasanju na 47. sjednici


	Članovi Vijeća
	Točka 1.
	Točka 2.
	Točka 3.
	Točka 4.

	MARGARETA ČOTIĆ
	+
	+
	+
	+

	LUKA KAMENEČKI
	+

	+
	+

	VANJA SPIRIN
	+
	+

	IVANA ZOVKO
	+ 
	+
	+
	+ 

	IVAN ŽANIĆ
	
	
	
	

	HRVOJE VRANEŠ

	DARIO DEDIĆ

	    PROTIV=  —

	    NIJE PRISUTAN= prekrižiti ime

